தேனூர் ஊராட்சி

தேனூர் ஊராட்சி (Thenur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3256 ஆகும். இவர்களில் பெண்கள் 1630 பேரும் ஆண்கள் 1626  பேரும் உள்ளனர்.

முக்கிய தகவல்கள்

திருச்சிராப்பள்ளி மாவட்டம், மருங்காபுரி தாலுகாவில் உள்ள சிற்றூர் தேனூர். இது கடல் மட்டத்தில் இருந்து சுமார் 219 மீட்டர் உயரத்தில் உள்ளது. வளநாடு, வைரம்பட்டி, கொடும்பபட்டி, புதுப்பட்டி, பிராம்பட்டி மற்றும் புதுக்கோட்டை மாவட்டம் மீனவேலி ஊராட்சிகள் இதன் எல்லையாக உள்ளது.

திருச்சியில் இருந்து 50 கிமீ , மருங்காபுரியில் இருந்து 15 கி.மீ, சென்னையில் இருந்து 402 கி.மீ தொலைவில் தேனூர் அமைந்துள்ளது.

இங்கு பிரதான மொழி தமிழ் ஆகும். விவசாயம் முக்கிய தொழிலாக உள்ளது. மேலும் தச்சு வேலை, கட்டிட பணி, கால்நடை பராமரிப்பு ஆகியவையும் முக்கிய தொழிலாக உள்ளது.

கிரிக்கெட் , கபாடி ஆகியவை முக்கிய பொழுதுபோக்கு அம்சமாக உள்ளது.

தேனூர் தகவல்கள்

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# மேடுகாடு
 முருக்கப்பட்டி
 போலம்பட்டி
 வடக்கிக்களம்
 வையாபுரிகாடு
 கிழக்குகளம்
 களத்துப்பட்டி
 வரதகோன்பட்டி
 தேனூர்

கல்வி நிலையங்கள் 

# ஊ.ஒ.துவக்கப்பள்ளி, தேனூர்
 ஊ.ஒ.துவக்கப்பள்ளி, முருக்கப்பட்டி
 ஊ.ஒ.நடுநிலைப்பள்ளி, போலம்பட்டி
  அரசு உயர்நிலை பள்ளி, தேனூர்

ஸ்ரீ அரவான் கோவில்

தேனூரில் மகாபாரத மாவீரன் அர்ச்சுனனின் மகன் அரவானுக்கு கோவில் உள்ளது. இந்த கோவிலுக்கான மகா கும்பாபிஷேகம் 26.05.2016 அன்று நடைபெற்றது.   இதில் பல்லாயிரக் கணக்கான மக்கள் கலந்து கொண்டனர்.

சான்றுகள் 

திருச்சிராப்பள்ளி மாவட்ட ஊராட்சிகள்
த. இ. க. ஊராட்சித் திட்டம்